นายอดิชาติ สุรินทร์คำ ผู้อำนวยการสำนักธรณีวิทยาสิ่งแวดล้อมและธรณีพิบัติภัย กรมทรัพยากรธรณี กล่าวยืนยันว่า เหตุการณ์ดินทรุดตัวและมีรอยแยกยาวกว่า  300  เมตร ความลึกกว่า  80  เซ็นติเมตร บนดอยแม่สลอง หมู่บ้านสันติคีรี ตำบลแม่สลองนอก อำเภอแม่ฟ้าหลวง จังหวัดเชียงราย เมื่อสัปดาห์ที่ผ่านมา ไม่มีความเกี่ยวข้องกับเหตุแผ่นดินไหวเมื่อวานนี้ในเมืองเชียงตุง ประเทศพม่า ขนาด  3.7  ริกเตอร์และในประเทศลาว ขนาด  3.8  ริกเตอร์ ซึ่งจากการตรวจสอบเบื้องต้นพบว่า บริเวณที่เกิดดินถล่มตำบลแม่สลองนอก เกิดจากการใช้ที่ดินไม่เหมาะสม ประกอบกับมีฝนตกอย่างต่อเนื่อง ทำให้หน้าดินอุ้มน้ำไว้มากเกินไป ซึ่งเหตุดังกล่าว เกิดในช่วงเวลาเดียวกับที่เกิดแผ่นดินไหว พร้อมระบุการเกิดแผ่นดินไหวในระดับไม่รุนแรงบ่อยครั้ง จะช่วยปลดปล่อยพลังงานของรอยเลื่อน